**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS NUOSTATŲ PATVIRTINIMO**

2022 m. sausio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu ir 18 straipsnio 1 dalimi, Lietuvos Respublikos smulkiojo ir vidutinio verslo plėtros įstatymo 7 dalimi, atsižvelgdama į Rokiškio rajono savivaldybės smulkaus ir vidutinio verslo plėtros programos vertinimo komisijos 2022 m. sausio 7 d. posėdžio protokolą Nr. VP-1 ir Rokiškio rajono verslo plėtros komisijos 2022 m. sausio 11 d. posėdžio protokolą Nr. SVPK-1, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės smulkaus ir vidutinio verslo plėtros programos nuostatus (pridedama).

2. Pripažinti netekusiu galios Rokiškio rajono savivaldybės tarybos 2021 m. liepos 30 d. sprendimą Nr. TS-159 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“.

 Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Reda Ruželienė

Rokiškio rajono savivaldybės tarybai

**TEIKIAMO SPRENDIMO „DĖL ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS NUOSTATŲ PATVIRTINIMO“**

**AIŠKINAMASIS RAŠTAS**

 **Sprendimo projekto tikslai ir uždaviniai.**

 Šiuo sprendimo projekto tikslas - patvirtinti nauja redakcija Rokiškio rajono savivaldybės smulkaus ir vidutinio verslo plėtros programos nuostatus.

 **Teisinio reguliavimo nuostatos.**

 Lietuvos Respublikos smulkiojo ir vidutinio verslo plėtros įstatymas.

 **Sprendimo projekto esmė.**

 Sprendimo esmė - patvirtinti Rokiškio rajono savivaldybės smulkaus ir vidutinio verslo plėtros programos nuostatus (toliau – Programos nuostatai) ir pripažinti netekusiais galios iki šiol galiojusius nuostatus. Tarybos sprendimo projekte pateikiami nuostatai, paraiškos forma, sąmatos forma, sutarties projektas, paraiškų vertinimo kriterijai, subsidijos verslo idėjai įgyvendinti konkurso organizavimo tvarkos aprašas, paraiškos forma gauti subsidijai verslo idėjai įgyventi, verslo idėjos vertinimo lapas ir lėšų naudojimo sutarties forma.

2021 m. liepos 30 d. Rokiškio rajono savivaldybės tarybos sprendimu Nr. TS-159 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“ buvo patvirtinti Programos nuostatai, tačiau, atsižvelgiant į paraiškų vertinimo metu iškilusį poreikį atlikti korekcinio pobūdžio Programos nuostatų papildymus bei pakeitimus bei Lietuvos Respublikos specialiųjų tyrimų tarnybos 2021 m. birželio 16 d. pateiktas pastabas ir pasiūlymus, kurie buvo svarstyti keliuose Smulkaus ir vidutinio verslo plėtros programos posėdžiuose, buvo nutarta atitinkamai juos koreguoti. Programos nuostatų nauja redakcija su pakeitimais ir papildymais buvo aprobuoti 2022 m. sausio 7 d. Rokiškio rajono savivaldybės smulkaus ir vidutinio verslo plėtros programos vertinimo komisijos posėdyje, pritarus 2022-01-11 posėdyje Rokiškio rajono verslo plėtros komisijai, iškilo poreikis patvirtinti programos nuostatus nauja redakcija (pridedamas nuostatų projekto lyginamasis variantas).

 **Laukiami rezultatai.**

 Rajono smulkaus ir vidutinio verslo subjektams bus suteikta galimybė gauti paramą verslo pradžiai ar plėtrai, pritaikant nuostatuose numatytus reikalavimus. Rajono gyventojai pajus pagerėjusias ar naujai sukurtas Rokiškio rajono verslo įmonių paslaugas, sužinos apie galimą paramą verslo pradžiai ar plėtrai.

 **Finansavimo šaltiniai ir lėšų poreikis.**

Sprendimui įgyvendinti reikalingos lėšos bus numatytas 2022 m. savivaldybės biudžete.

 **Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

 **Antikorupcinis vertinimas.** Atliktas antikorupcinis teisės akto projekto vertinimas, parengta pažyma.

Strateginio planavimo, investicijų ir viešųjų pirkimų skyriaus

vyr. specialistė Reda Ruželienė